Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: szóló 240/2006. (XI. 30.) Korm. rendelet által meghatározott települések önkormányzatait
Paragraph Index: 700

a) Szociális és gyermekjóléti alapszolgáltatások általános feladatai A hozzájárulás a települési önkormányzatoknak a Szoctv.-ben, valamint a Gyvt.-ben meghatározott szociális és gyermekjóléti alapellátási kötelezettségei körébe tartozó szolgáltatások és intézményeik működési kiadásaihoz kapcsolódik. Ezek a feladatok különösen: – a Szoctv. 64. §-ában meghatározott családsegítés, – a Gyvt. 39. §-ában meghatározott gyermekjóléti szolgáltatás, a 40. §-ában meghatározott gyermekjóléti szolgálat, a 41. §-ának (4) bekezdése szerinti napközbeni ellátás, valamint a 44. §-ában meghatározott házi gyermekfelügyelet működtetése a külön jogszabályban foglalt szakmai szabályok szerint. A hozzájárulás a települési önkormányzatot lakosságszám alapján illeti meg. aa) FAJLAGOS ÖSSZEG: 500 forint/fő A hozzájárulás a 2 000-nél kisebb lakosságszámú települési önkormányzatot illeti meg a település lakosságszáma szerint. A 2 000-nél kisebb lakosságszámú, családsegítést, gyermekjóléti szolgáltatást működési engedéllyel végző települési önkormányzatot az ab) pont szerinti hozzájárulás illeti meg. Ha az önkormányzat csak az egyik szolgáltatást működteti, akkor e szolgáltatáshoz kapcsolódóan az ab) pont szerinti hozzájárulás 50%-a, valamint az e jogcímű hozzájárulás 50%-a jár. Mindkét szolgáltatást működtető 2 000-nél kisebb lakosságszámú önkormányzat az ab) pont szerinti hozzájárulás mellett nem jogosult az e jogcímű hozzájárulásra. 2007/183. szám ab) A hozzájárulásra az a családsegítést és/vagy gyermekjóléti szolgáltatást működtető települési önkormányzat jogosult, amelynek lakosságszáma nem haladja meg a 70 000-et. A hozzájárulás a települési önkormányzatot lakosságszáma alapján illeti meg a következő képlet szerint: H = (L/5 000) x 3 950 000 forint, ahol H = a normatív hozzájárulás önkormányzatot megillető összege, L = a település lakosságszáma. ac) A hozzájárulásra a családsegítést és/vagy gyermekjóléti szolgáltatást működtető, 70 001–110 000 lakosságszámú települési önkormányzat jogosult. A hozzájárulás a települési önkormányzatot lakosságszáma alapján illeti meg a következő képlet szerint: H = (L/6 000) x 3 950 000 forint, ahol H = a normatív hozzájárulás önkormányzatot megillető összege, L = a település lakosságszáma. ad) A hozzájárulásra a családsegítést és/vagy gyermekjóléti szolgáltatást működtető, 110 000-nél nagyobb lakosságszámú települési önkormányzat jogosult. A hozzájárulás a települési önkormányzatot lakosságszáma alapján illeti meg a következő képlet szerint: H = (L/7 000) x 3 950 000 forint, ahol H = a normatív hozzájárulás önkormányzatot megillető összege, L = a település lakosságszáma.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes